Референтен број : **IPA/2022/441-824**

Проект: **Тренинг-Академија за новинари и медиумски работници – Т-АЈМ**

Лот: **6.7. Conducted comprehensive ME&L of the sub-granting programme. (Ref. A2.4.)**

**ОПИС НА НАДЛЕЖНОСТИ**

**(TERMS OF REFERENCE)**

**за ангажирање на експерт/ОРГАНИЗАЦИЈА за МОНИТОРИНГ И ЕВАЛУАЦИЈА на субгрантистите ВО ИМПЛЕМЕНТАЦИЈА НА СВОИТЕ ПРОЕКТИ, во рамки на проектот на Тренинг - Академија за новинари и медиумски работници – Т-АЈМ (Training – Academia of Journalists and Media Workers- T-AJM)**

**Основни информации**

Иницијатива за европска перспектива (ИЕП), Здружението на новинари на Македонија (ЗНМ), Европската федерација на новинари (ЕФН) заедно го имплементираат проектот „Тренинг - Академија за новинари и медиумски работници - Т-АЈМ“ финансиран од страна на Европската Унија. Според извештајот на ЕК за 2022 година, Северна Македонија е релативно подготвена во областа на слободата на изразување. Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.

**За проектот**

Проектот има за цел да придонесе за подобрување на општествените можности кои се важни за создавање на средина за слобода на изразување и слобода на медиумите. На овој начин ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој. Во таа насока организацијата Иницијатива за европска перспектива – ИЕП објави повик за финансиска поддршка на граѓанските организации на територија на Република Северна Македонија кои ќе придонесат за зајакнување на интегритетот на медиумите, промоција на професионалната етика, препознавање и делување против лажните вести и дезинформациите, унапредување на медиумската писменост, критичкото размислување и развој на демократските вредности.

**Цел на повикот**

Ангажираниот експерт/организација има обврска да спроведе мониторинг и евалуација на проектите кои добија финансиска поддршка во рамки на проектот „Тренинг-Академија за новинари и медиумски работници – Т-АЈМ“, односно да обезбеди доследно и сеопфатно собирање информации и мерење на ефектите од субгрантираните проекти на директните корисници и засегнати страни преку претходно подготвен стандардизиран прашалник. Притоа, ќе ги земе предвид повеќе димензионалните аспекти (безбедност на новинарите, слобода на изразување, недискриминација, плурализам, интегритет на новинарското / медиумското известување и друго).

**Задачи:**

* Да подготви план за мониторинг и евалуација со индикатори, заснован на очекувани постигнувања на субгрантовите за граѓанските организации;
* Да подготви стандардизиран прашалник за мерење на ефектите од субгрантираните проекти во однос на дефинираните индикатори;
* Да собере и анализира информации од субгрантираните организации и засегнатите страни во два циклуси, среднорочни и финални;
* Да поднесе тековен и финален извештај за постигнувањата на субгрантираните проекти.

**Потребни услови:**

Квалификации:

* Универзитетска диплома од областа на општествените науки или друга сродна област (портофолио на проекти/услуги за организација)
* Познавање на работата на локалните граѓански организации
* Најмалку 5 годишно искуство во советување, мониторинг и евалуација во граѓанскиот сектор и управување со проекти.
* Најмалку 2 референци за мониторинг и евалуација на проекти во последните 5 години.
* Одлични комуникациски вештини (на предложен експерт ако се аплицира со организација)

**Времетраење на ангажманот**

Времетраењето на ангажманот е 9 месеци (од јуни 2024 до март 2025).

**Финансиски надомест**

Максималниот буџет за набавка на оваа услуга изнесува максимум 2,500 ЕУР (бруто) во денарска противвредност и ги вклучува сите трошоци што можат да се појават во текот на извршувањето на работата.

Плаќањето ќе се врши според следнава динамика:

* 50% односно 1,250 ЕУР (бруто) во денарска противвредност, по извршен и одобрен процес на мониторинг и евалуација на среден рок од спроведување на субгрантираните проекти.
* 50% односно 1,250 ЕУР (бруто) во денарска противвредност, по извршен и одобрен финален мониторинг и евалуација на субгрантираните проекти.

**Потребни документи за аплицирање**

* Биографија
* Финансиска понуда
* Изјава